68. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 104 της 17-23 Απρ.2003 (ΦΕΚ Α΄96) Καθορισμός κινήτρων συγχώνευσης και ανάπτυξης Αγροτικών Συνεταιριστικών Οργανώσεων. Έχοντας υπόψη: 1. Τις διατάξεις: α) Της παρ. 1 του άρθρου 36 του Ν. 2810/2000 "Αγροτικές Συνεταιριστικές Οργανώσεις" (Α 61). β) Του άρθρου 29Α του Ν. 1558/1985 "Κυβέρνηση και κυβερνητικά όργανα" (Α 137), όπως το άρθρο αυτό προστέθηκε με το άρθρο 27 του Ν. 2081/ 1992 "Ρύθμιση του θεσμού των Επιμελητηρίων, τροποποίηση διατάξεων του Ν. 1712/1987 για τον εκσυγχρονισμό των επαγγελματικών οργανώσεων των εμπόρων, βιοτεχνών και λοιπών επαγγελματιών και άλλες διατάξεις" (Α 154) και τροποποιήθηκε με το άρθρο 1 του Ν. 2469/1997 "Περιορισμός και βελτίωση της αποτελεσματικότητας των κρατικών δαπανών και άλλες διατάξεις" (Α 38). 2. Την Ν. 577/2000 (EEC 374/29.12.2001) απόφαση της Ευρωπαϊκής Επιτροπής με την οποία εγκρίνεται το καθεστώς ενίσχυσης που προβλέπεται από τις διατάξεις του παρόντος διατάγματος, για στήριξη της προσπάθειας συγχώνευσης και ανάπτυξης των αγροτικών συνεταιριστικών οργανώσεων. 3. Το γεγονός ότι από τις διατάξεις του παρόντος διατάγματος προκαλείται δαπάνη σε βάρος του κρατικού προϋπολογισμού, το ύψος της οποίας δεν μπορεί να προσδιοριστεί και η οποία θα καλυφθεί από πιστώσεις του ΚΑΕ 5115. 4. Την 399580/30.10.2001 απόφαση του Πρωθυπουργού και του Υπουργού Γεωργίας "Ανάθεση αρμοδιοτήτων στους Υφυπουργούς Γεωργίας Ευάγγελο Αργύρη και Φώτη Χατζημιχάλη" (Β 1479). 5. Την 58/2003 γνωμοδότηση του Συμβουλίου της Επικρατείας, με πρόταση του Υπουργού Οικονομίας και Οικονομικών και του Υφυπουργού Γεωργίας, αποφασίζουμε: Άρθρο 1 Καθιέρωση καθεστώτος ενίσχυσης εκκίνησης 1. Ενισχύονται οι παρακάτω Αγροτικές Συνεταιριστικές Οργανώσεις (ΑΣΟ),εφόσον πληρούν, κατά περίπτωση, τις αντίστοιχες προϋποθέσεις: α) Οι Αγροτικοί Συνεταιρισμοί, οι οποίοι συγχωνεύονται, εφόσον: αα) Έχουν ως περιφέρεια τα όρια τουλάχιστον ενός Δήμου ή μιας Κοινότητας όπως προσδιορίζονται στο Ν. 2539/1997 "Συγκρότηση της Πρωτοβάθμιας Τοπικής Αυτοδιοίκησης" (Α 244), όπως ισχύει κάθε φορά. ββ) Η συγχώνευση οδηγεί σε ποσοτική διεύρυνση των δραστηριοτήτων του νεοϊδρυομένου συνεταιρισμού τουλάχιστον κατά 30% ή σε σημαντική επέκταση των δραστηριοτήτων του που να καλύπτουν νέα προϊόντα ή νέους τομείς. Στην περίπτωση αυτή οι επιλέξιμες δαπάνες της παρ. 2 περιορίζονται στις δαπάνες που προκύπτουν από τη διεύρυνση.  β) Οι νεοϊδρυόμενοι Αγροτικοί Συνεταιρισμοί οποιουδήποτε κλάδου ή δραστηριότητας της αγροτικής οικονομίας, όπως αλιευτικοί, κτηνοτροφικοί, μελισσοκομικοί, σηροτροφικοί, δασικοί, αγροτοτουριστικοί, αγροτοβιοτεχνικοί και οικοτεχνικοί εφόσον: αα) Αναγνωρίζονται ως Ομάδες Παραγωγών (Ο.Π.) (Π.Δ. 614/1981, Π.Δ. 36/1986, Π.Δ. 230/1991, Ν. 2637/ 1998, Ν. 2732/1999, Kανονισμοί 136/66, 3759/92, 403/93, 2200/96, 2201/96 , 2202/96 και 2848/98).  ββ) Έχουν ως περιφέρεια τα όρια τουλάχιστον ενός Δήμου ή μιας Κοινότητας, όπως προσδιορίζονται στο Ν. 2539/1997, όπως ισχύει κάθε φορά. γγ) Ο ειδικός κανονισμός της ομάδας παραγωγών να προβλέπει την υποχρέωση των μελών να εμπορεύονται τα προϊόντα της παραγωγής ή της επεξεργασίας, σύμφωνα με τους κανόνες προσφοράς και ζήτησης στην αγορά, που έχουν καθοριστεί από την ομάδα. Ο κανονισμός μπορεί να επιτρέπει την απευθείας από τον παραγωγό διάθεση στην αγορά ενός ποσοστού των προϊόντων της παραγωγής και πρέπει να προβλέπει ότι οι παραγωγοί που γίνονται μέλη της ομάδας θα παραμείνουν σ' αυτή τουλάχιστον για τρία (3) χρόνια και να γνωστοποιούν την αποχώρησή τους δώδεκα (12) τουλάχιστον μήνες πριν από αυτή. δδ) Προβλέπονται κοινοί κανόνες σχετικά με την παραγωγή, ιδίως, όσον αφορά την ποιότητα των προϊόντων ή τη χρήση μεθόδων βιολογικής παραγωγής, κοινοί κανόνες σχετικοί με την πληροφόρηση για τα προϊόντα, ιδίως όσον αφορά τη συγκομιδή και τη διάθεσή τους. εε) Προβλέπει ότι οι παραγωγοί θα παραμείνουν οι ίδιοι υπεύθυνοι για τη διαχείριση των εκμεταλλεύσεών τους και σε κάθε περίπτωση θα τηρούνται οι κανόνες ανταγωνισμού. γ) Οι Ενώσεις Αγροτικών Συνεταιρισμών (Ε.Α.Σ.) οι οποίες συγχωνεύονται, εφόσον η συγχώνευση οδηγεί σε ποσοτική διεύρυνση των δραστηριοτήτων της νεοϊδρυόμενης Ένωσης. Στην περίπτωση αυτή οι επιλέξιμες δαπάνες της παρ. 2 περιορίζονται στις δαπάνες που προκύπτουν από τη διεύρυνση. (Μετά τη σελ.238,346) Σελ. 238,347 Τεύχος 1435 Σελ. 95 .649. Γεωργικοί Συνεταιρισμοί- Αγροτικές Συνεταιριστικές Οργανώσεις 14.Δ.α.68 δ) Οι Κοινοπραξίες Αγροτικών Συνεταιριστικών Οργανώσεων (Κ.Α.Σ.Ο.), εφόσον αναγνωρίζονται ως ομάδες παραγωγών και πληρούν τις προϋποθέσεις των υποπεριπτώσεων αα, γγ και δδ της περίπτωσης β της παρούσας παραγράφου. 2. Οι ενισχύσεις καλύπτουν τα διοικητικά έξοδα εκκίνησης των περιπτώσεων της παρ. 1. Στις επιλέξιμες δαπάνες περιλαμβάνονται η μίσθωση κατάλληλων εγκαταστάσεων ενώ σε περίπτωση αγοράς εγκαταστάσεων οι επιλέξιμες δαπάνες περιορίζονται στο κόστος μίσθωσης που δεν μπορεί να υπερβαίνει ετησίως το 6% της αντικειμενικής αξίας του ακινήτου, όπως αυτή προσδιορίζεται κάθε φορά, η προμήθεια εξοπλισμού γραφείου, συμπεριλαμβανομένου του υλικού και λογισμικού ηλεκτρονικών υπολογιστών, η πρόσληψη προσωπικού πανεπιστημιακής και τεχνολογικής εκπαίδευσης, τα γενικά έξοδα και τα έξοδα για διοικητικές και νομικές αμοιβές, σύμφωνα με τον κώδικα περί δικηγόρων.  Το ποσό της ενίσχυσης δεν μπορεί να υπερβαίνει το 100% των επιλέξιμων δαπανών κατά το πρώτο έτος, μειούμενο κατά 20 εκατοστιαίες μονάδες για κάθε έτος λειτουργίας, έτσι ώστε κατά το πέμπτο έτος λειτουργίας το ποσό της ενίσχυσης να περιορίζεται στο 20% των πραγματικών επιλέξιμων δαπανών του έτους εκείνου. Δεν επιτρέπεται να καταβάλλεται καμιά ενίσχυση μετά το έβδομο έτος στους δικαιούχους της παρ. 1. Ειδικά οι ενισχύσεις για την πρόσληψη επιστημονικού προσωπικού πανεπιστημιακής και τεχνολογικής εκπαίδευσης, οι οποίες παρέχονται στις αγροτικές συνεταιριστικές οργανώσεις όλων των βαθμίδων που προέρχονται από συγχώνευση, χορηγούνται για μία τριετία και το ποσό της ενίσχυσης καλύπτει το 60% της συνολικής δαπάνης μισθοδοσίας για το πρώτο έτος από την πρόσληψή του, το 40% για το δεύτερο έτος και το 20% για το τρίτο έτος. Στις περιπτώσεις των πρωτοβάθμιων συνεταιρισμών που προέρχονται από συγχώνευση με έδρα σε δήμο ή κοινότητα, που από τη νομοθεσία της Ευρωπαϊκής Ένωσης χαρακτηρίζεται ως ορεινή και μειονεκτική περιοχή, και περιφέρεια τα όρια τουλάχιστον ενός δήμου ή κοινότητας, όπως προσδιορίζονται στο Ν. 2539/1997, οι ενισχύσεις για την πρόσληψη επιστημονικού προσωπικού πανεπιστημιακής και τεχνολογικής εκπαίδευσης καλύπτουν το 80% της συνολικής δαπάνης μισθοδοσίας για το πρώτο έτος από την πρόσληψή του, το 60% για το δεύτερο έτος και το 40% για το τρίτο έτος. Σελ. 238,348 Τεύχος 1435 Σελ. 96 Οι ενισχύσεις για την πρόσληψη επιστημονικού προσωπικού πανεπιστημιακής και τεχνολογικής εκπαίδευσης των προηγουμένων εδαφίων υπολογίζονται με βάση τη μισθοδοσία που προβλέπεται στη Συλλογική Σύμβαση Εργασίας από την οποία διέπονται οι συνεταιριστικοί υπάλληλοι. Άρθρο 2 Καθορισμός καθεστώτος ενίσχυσης του αγροτικού τομέα 1. Καθιερώνεται καθεστώς ενίσχυσης για την υποστήριξη του γεωργικού τομέα δικαιούχοι του οποίου είναι οι οργανώσεις της παρ. 1 του άρθρου 1 του παρόντος για κάλυψη των ακόλουθων δραστηριοτήτων: α) Εκπαίδευση και κατάρτιση. Οι επιλέξιμες δαπάνες περιλαμβάνουν το κόστος διοργάνωσης του προγράμματος κατάρτισης, τα έξοδα μετακίνησης και διαμονής, καθώς και το κόστος παροχής υπηρεσιών αντικατάστασης κατά το χρόνο απουσίας του αγρότη. β) Παροχή υπηρεσιών αγροτικής διαχείρισης και υπηρεσιών αντικατάστασης στην αγροτική εκμετάλλευση. γ) Αμοιβές συμβούλων τεχνικής στήριξης των γεωργών. δ) Διοργάνωση διαγωνισμών και εκθέσεων, περιλαμβανομένης και της στήριξης για το κόστος συμμετοχής στις εκδηλώσεις αυτές. ε) Δραστηριότητες για τη διάδοση νέων τεχνικών όπως είναι πιλοτικά έργα μικρής κλίμακας ή έργα επίδειξης. .650. 14.Δ.α.68 Γεωργικοί Συνεταιρισμοί- Αγροτικές Συνεταιριστικές Οργανώσεις 2. Για να αποτραπεί η δημιουργία στρεβλώσεων στη χορήγηση των ενισχύσεων, πρέπει να συντρέχουν οι ακόλουθες προϋποθέσεις: α) Τα μέτρα δεν πρέπει να ενισχύονται από άλλο μέτρο ή πρόγραμμα β) Τα μέτρα που λαμβάνονται είναι διαθέσιμα σε όλους τους επιλέξιμους γεωργούς που είναι μέλη των οργανώσεων της παρ. 1 του άρθρου 1.  γ)Το συνολικό ποσό της ενίσχυσης δεν μπορεί να υπερβαίνει τα εκατό χιλιάδες (100.000) ΕΥΡΩ ανά δικαιούχο σε διάστημα τριών (3) ετών. 3. Για τον υπολογισμό του ποσού της ενίσχυσης, δικαιούχος θεωρείται ότι είναι το νομικό πρόσωπο που είναι λήπτης των υπηρεσιών. Άρθρο 3 Κίνητρα συγχώνευσης Α.Σ.Ο. 1. Οι πρωτοβάθμιοι συνεταιρισμοί που είναι αδρανείς και δεν είχαν υποχρέωση καταβολής Φ.Π.Α. κατά την τελευταία διετία, εφόσον με απόφαση της γενικής συνέλευσης θα συγχωνευθούν με άλλους, θεωρούνται ως συνεπείς στις φορολογικές τους υποχρεώσεις, με υπεύθυνη δήλωση του Ν. 1599/1986 "Σχέσεις κράτους - πολίτη, καθιέρωση νέου τύπου δελτίου ταυτότητας και άλλες διατάξεις" (Α 75) του προέδρου του διοικητικού συμβουλίου, ότι κατά την περίοδο αυτή δεν ανέπτυξαν οικονομικές δραστηριότητες. 2. Οι αγροτικές συνεταιριστικές οργανώσεις ή συνεταιριστικές εταιρείες που θα προέλθουν από συγχωνεύσεις ή από μετατροπή Α.Σ.Ο. σε συνεταιριστική Α.Ε. ή Ε.Π.Ε. θεωρούνται ως νέες επιχειρήσεις κατά την έννοια της παρ. 1 του άρθρου 1 του Ν. 2166/1993 "Κίνητρα ανάπτυξης επιχειρήσεων, διαρρυθμίσεις στην έμμεση και άμεση φορολογία και άλλες διατάξεις" (Α 137), καθώς και κατά τις διατάξεις του άρθρου 2 του Ν. 2601/1998 "Ενισχύσεις ιδιωτικών επενδύσεων για την οικονομική και περιφερειακή ανάπτυξη της χώρας και άλλες διατάξεις" (Α 81) και γενικά των αναπτυξιακών νόμων, όπως ισχύουν κάθε φορά. 